Ishmael Kalsakau
Ishmael Kalsakau, insulae Ifira prope Portum Vilam nativus, est advocatus et politicus Vanuatus. A die 4 Novembris 2022 primus minister Vanuatuensis meret.

Collegium Malapoa frequentavit. Procurator generalis Vanuatus die 10 Maii 2014 factus est. Parlamento mox dissoluto, ex officio suo praesidi Balduino Lonsdale advocatus merebat; ita celebrior factus se candidatus proposuit legatusque parlamento Vanuatuensi pro urbe Portu Vila electus est. Anno 2016, rursus electus, dux contrarius factus est, primo ministro Carolo Salwai; sed anno 2020, Salwai malo successu contendente, Roberto Loughman primo ministro facto, Ishmael Kalsakau primus minister vicarius ministerque a rebus internis fit.

Filius est Georgii Kalsakau qui, primus omnium, primus minister Novae-Ebudaensis fuit ab anno 1957 usque in 1958 sub condominio Franciae Britanniaeque. Frater Matoi princeps insulae Ifira meret. Fratres Joshua et Ephraim eodem tempore quo Ishmael legati sunt parlamento Vanuatuense ab anno 2016.

Notae

Nexus externi 
 
 
 Kiery Manassah, "Alatoi Ishmael Kalsakau’s opportunity to write his own story" (11 Novembris 2022) apud DevPolicy Blog
 Françoise Tromeur, "Le Vanuatu a un nouveau Premier ministre, Ishmael Kalsakau" (5 Novembris 2022) apud FranceTVInfo

Nati saeculo 20
Homines vivi
Politici Vanuatus
Iuris consulti
Ministri rerum internarum
Gubernatores civitatum
Incolae Ifira